钦定古今图书集成/明伦汇编/皇极典/第170卷 > 秦
## 钦定古今图书集成/明伦汇编/皇极典/第170卷 > 秦

秦以水德王。

按《史记始皇帝本纪》：“秦初并天下，始皇推终始五德
之传，以为周得火德，秦代周德，从所不胜。方今水德
之始，改年始朝贺皆自十月朔，衣服旄旌节旗皆上
黑，数以六为纪。符法冠皆六寸，而舆六尺，六尺为步，
乘六马，更名河曰德水。”以为水德之始，刚毅戾深，事
皆决于法，刻削毋仁，恩和义，然后合五德之数。于是
“急法，久者不赦。”

按《汉书郊祀志》：“秦始皇帝即位，或曰：黄帝得土德，黄
龙地螾见；夏得木德，青龙止于郊，草木鬯茂；殷得金
德，银自山溢；周得火德，有赤乌之符。”今秦变周水德
之时，昔文公出猎，获黑龙，此其水德之瑞。于是秦更
名河曰德水，以冬十月为年首，色上黑度以六为名音上大吕，事统上法。